Title: Biskup Antun Mahnić
Description: U suizdanju Krčke biskupije i Kršćanske sadašnjosti tiskana je monografija koja širim krugovima želi približiti lik Sluge Božjega Antuna Mahnića čija je kauza u rujnu 2012. godine dana u nadleštvo krčkoga biskupa pa monografija želi pridonijeti boljem upoznavanju toga velikana Crkve i vjerojatno budućeg blaženika. Ova monografija ima tri dijela: najprije Mahnića smješta u vrijeme i prostor u kojem je stasao i djelovao, zatim obrađuje njegovo djelovanje unutar Krčke biskupije i na kraju prikazuje njegovo djelovanje u široj hrvatskoj javnosti. Kao što je poznato Antun Mahnić, rodom Slovenac, dolaskom na stolicu krčkih biskupa postaje najgorljiviji promicatelj glagoljice i staroslavenskoga jezika, veliki reformator vjerskoga, posebice pastoralnoga života, i gorljivi borac protiv liberalizma. Autor, jedan od najboljih, ako ne i najbolji poznavatelj života i djela biskupa Antuna Mahnića.